Tito Vilanova trekker seg som Barcelona-manager
Fredag innkalte klubben til pressekonferanse, og flere spanske medier skrev at årsaken var at klubbens manager hadde trukket seg. Minutter før pressekonferansen skulle starte ankom Barcelona-stjernene, med Lionel Messi i spissen, på rekke og rad. Deretter ankom klubbens president Sandor Rosell og sportsdirektør Andoni Zubizarreta podiet. En rekke medier var møtt opp for å følge pressekonferansen. President Rosell tok ordet, og bekreftet at Vilanova er ferdig som klubbens manager. Bakgrunnen for at Vilanova nå trekker seg som klubbens trener er hans kreftsykdom. - Det er ikke mulig for Tito å fortsette som klubbens hovedtrener. Nå vil han fortsette sin behandling, sa Rosell. Rosell leste opp en kunngjøring, og avsluttet pressekonferansen etter få minutter. Presidenten opplyste også at klubben trolig vil annonsere hvem som overtar etter Vilanova allerede tidlig neste uke. Barcelona avlyste også den planlagte treningskampen i polske Gdansk i morgen.- Først og fremst er det fryktelig, fryktelig trist. Fotballen blir uviktig satt opp mot slike alvorlige helsetilstander, sier Cmores ekspert på spansk fotball, Petter Veland, til VG. - Dette er et slag i trynet for klubben. En person som står klubben tett og nær er alvorlig syk. Det er den strøste smellen. Så må de i tillegg ut å hente en ny trener. Han tror Barcelona-ledelsen har fått tid til å jobbe med en erstatter, og tror klubben er sikre på at de har funnet sin nye manager. - Jeg tror de har kommet langt på vei med å utforme en kontrakt med mannen som blir den nye Barcelona-manageren. Hvem det er, er vanskelig å spekulere i. Den første som slår meg er
Fredag kveld annonserte Barcelona at Tito Vilanova (44) trekker seg som klubbens trener.